《奉和御制寒食十韵》
宋代·徐铉

朝阳散宿烟，登望思悠然。
檐影晴偏暖，云容晚更鲜。
共欢时景好，不惜岁华迁。
旋试娇骢步，新调宝瑟弦。
宫花红照耀，御水碧潺湲。
歌吹清连夜，辎軿丽满川。
依林张幄幕，夹道建鞦千。
仙乐来天上，祥光起日边。
游丝经冉冉，芳草绿芊芊。
圣制呈春色，周流遍八埏。

作者简介：徐铉（916年—991年）南唐，北宋初年文学家、书法家。字鼎臣，广陵（今江苏扬州）人。历官五代吴校书郎、南唐知制诰、翰林学士、吏部尚书，后随李煜归宋，官至散骑常侍，世称徐骑省。淳化初因事贬静难军行军司马。曾受诏与句中正等校定《说文解字》。工于书，好李斯小篆。与弟徐锴有文名，号称“二徐”；又与韩熙载齐名，江东谓之“韩徐”。